cyanic-selkie/wikianc huggingface dataset:
Մենք ավելի հայտնի ենք, քան Հիսուսը
Այլ միջադեպեր
Իր մահվանից կարճ ժամանակ առաջ Ջոն Լենոնը կրոնական հակասանքների մեջ է մտնում Բոբ Դիլանի հետ։ Ի պատասխան նրա «Gotta Serve Somebody» ստեղծագործությանը, Լենոնը ձայնագրում է «Serve Yourself» երգը։ Մեկնաբանելով Դիլանին՝ Լենոնը պնդում էր, որ հույսը դնել քեզ վրա և հավատալ քեզ՝ ավելի ճիշտ է։ Նրան լրջորեն անհանգստացնում էին Դիլանի «մարդկանց հավատքը փոխելու» փորձերը․ «Ինձ համար կա միայն մեկ ուղի․ ես հանդես կգամ բոլոր նրանց առջև, որոնք պնդում են, որ կա միայն մեկ պատասխան։ Ես նույնիսկ չեմ ցանկանում լսել դրա մասին։ Ոչինչ չունի միանշանակ պատասխան» ։ Բացի այդ երաժիշտը նշում էր․ «Ես չեմ երազում զգայական ֆիզիկական դրախտի մասին, որտեղ կա շատ շոկոլադ և քնարներ նվագող թավշյա հագուստով գեղեցկուհիներ։ Ես հավատում եմ, որ երկինք մենք կարող ենք ստեղծել մեր մտքում։ «Երկնային թագավորությունը մեր մեջ է» սովորեցնում էր Քրիստոսը, ես հավատում եմ դրան» ։
Լենոնն սպանվել է 1980 թվականի դեկտեմբերի 8-ին՝ Մարկ Դևիդ Չեպմենի կողմից, որը 1970 թվականին դարձել էր «Վերածնունդ» կրոնական շարժման անդամ և վրդովված էր Լենոնի «Մենք ավելի հայտնի ենք, քան Հիսուսը» բառերից՝ անվանելով այդ Աստծո հանդեպ հայհոյանք։ Ավելի ուշ նա հայտարարում է, որ նրան ավելի շատ բարկացրել էին «God» և «Imagine» երգերը։ Նա նույնիսկ իր վկայություններում պնդում էր, որ սիրում էր երգել այդ երգը փոփոխված տեքստով․ «Imagine John Lennon dead» ։
Ավթանդիլ Գարցկիա
Ավթանդիլ Գարցկիա (Авҭандил Зефик-иҧа Гарцкьаа,), աբխազ հասարակական, քաղաքական և ռազմական առաջնորդ, Աբխազիայի հերոս, Աբխազիայի զբոսաշրջության և առողջարանների առաջին նախարար   ։
Կենսագրություն
Ծնվել է 1959 թվականի մայիսի 24-ին Գուդաութաում ։ Սերում է Գարցկիայի աբխազական տոհմից, որը պատկանում էր բարձրագույն ազնվականությանը։
1975 թվականին Գուդաութաում ավարտել է 4-րդ միջնակարգ դպրոցը ։ Նա զբաղվել է վոլեյբոլով, Աբխազիայի և Վրաստանի չեմպիոն է։ Դպրոցն ավարտելուց հետո ընդունվել է Կալինինգրադի պետական համալսարանի (KSU) ճարտարագիտական և տնտեսագիտական ֆակուլտետում, որն ավարտել է 1980 թվականին։ Նույն թվականին զորակոչվել է ԽՍՀՄ Զինված ուժերի շարքեր ։ Զինվորական ծառայությունը անցել է Բալթիկ նավատորմի ծովային հետևակում։
Նա աշխատել է Կոմերիտմիության գործկոմում, 1983-1986 թվականներին՝ Գուդաութայի շրջանային գործկոմի կազմակերպչական բաժնի հրահանգիչ։ 1986 թվականից մինչև Աբխազիայում Վրաց-աբխազական պատերազմի (1992-1993) գործողությունների բռնկումը նա աշխատել է որպես Գուդաութայի մարզային գործադիր կոմիտեի ֆիզկուլտուրայի և սպորտի հանձնաժողովի նախագահ ։
Աբխազիայի ժողովրդի հայրենական պատերազմ (1992-1993)
Աբխազիայի պատերազմի ժամանակ Աբխազիայի զինված ուժերի 1-ին գումարտակի «Էվկալիպտ» 2-րդ բրիգադի հրամանատարի տեղակալ էր, վիրավորվել է Սուխումիի առաջին հարձակման ժամանակ ։ Հայրենիքին մատուցած ծառայությունների համար պարգևատրվել է մեդալներով և պարգևներով, այդ թվում` Աբխազիայի հերոսի` Աբխազիայի տարբերակման բարձրագույն աստիճանի մեդալով։
Հետպատերազմյան կյանք
1993-1994 թվականներին նա զբաղեցրել է Գուդաութի շրջանի վարչակազմի սեփականաշնորհման բաժնի ղեկավարի, այնուհետև մինչ 1995 թվականը՝ շրջանի հարկային ծառայության պետի պաշտոնը։ Ապա մինչև 1996 թվականը ծառայել է որպես շրջվարչակազմի ֆինանսական վարչության պետ.
2005 թվականին նա դարձել է «Աբխազիայի ժողովրդական միասնության ֆորում»-ի (FNU) համանախագահ ։ 2006-2014 թվականներին զբաղեցրել է Սոչիի տրանսպորտային ընկերության ավագ մենեջերի պաշտոնը ։
Աբխազիայում քաղաքական ճգնաժամի ժամանակ նա անցել է ընդդիմության կողմը, ժողովրդական վստահության ժամանակավոր խորհրդի անդամ էր ։ 2014 թվականի հունիսի 9-ից հոկտեմբերի 28-ը Աբխազիայի Անվտանգության խորհրդի քարտուղարի պաշտոնակատար էր ։ 2015 թվականի մարտի 13-ին նշանակվել է Աբխազիայի նորաստեղծ առողջարանների և զբոսաշրջության նախարարության նախարար ։
Գրական գործունեություն
Աբխազական հակամարտության առօրյա կյանքի մասին բազմաթիվ պատմությունների հեղինակ է ։ «Մենք Գումիստայի կողմից ենք» գիրքը, որը պատմում է Սուխումիի առաջին անհաջող հարձակման դեպքերի մասին, դրական արձագանքներ է ստացել ընթերցողների կողմից ։ «Նա, ով ծածկում էր» պատմվածքն ընդգրկված էր 2014 թվականին թողարկված համանուն հավաքածուի մեջ ։
Ծանոթագրություններ
Կատեգորիա:Վրաց-աբխազական պատերազմի մասնակիցներ Կատեգորիա:Աբխազիայի հերոսներ
Սերբական առաջին ապստամբություն
Սերբական առաջին ապստամբություն (Први српски устанак), 1804-1813 թվականներ, սերբական ժողովրդի ազգային-ազատագրական ապստամբություն Օսմանյան կայսրության դեմ։ Սկիզբ է առել 1804 թվականի փետրվարին՝ Բելգրադի փաշայությունում։ Կարագեորգիի (Գեորգե Պետրովիչ) առաջնորդությամբ ապստամբները պարտության են մատնում թուրքերին Իվանկովացի (1805 թվականի օգոստոսի 6-ին) և Միշարի (1806 թվականի օգոստոսի 1-ին) ճակատամարտերում, 1806 թվականի վերջին 1807 թվականի սկզբին գրավում Բելգրադ և Շաբայ ամրոցները։
Ապստամբների հաջողությանը որոշակիորեն նպաստեց Ռուսաստանի օգնությունը զենքով, ռազմամթերքով, պարենով, ինչպես նաև սերբերի ռազմական գործողություններին ռուսական ջոկատների մասնակցությամբ (1807-թվականից)։ Սկզբում ուղղված լինելով Սերբիայում տեղակայված ենիչերիների դեմ, ապստամբությունն իր երկրորդ փուլում (1806 թվականից) վերաճեց սերբական անկախ պետություն ստեղծելու համար խոշոր ազգային-֊ազատագրական շարժման և ընդունեց բուրժուա-դեմոկրատական հեղափոխության բնույթ։ Պայքարի ընթացքում թուրք կալվածատերերը և աստիճանավորները վտարվեցին երկրից, հողն անցավ սերբ գյուղացիությանը, ստեղծվեցին պետական իշխանության մարմիններ․ 1805 թվականին հիմնվեց Սերբական ժողովրդական կառավարական խորհուրդը։ Ռուսաստանի պահանջով 1812 թվականի Բուխարեստի պայմանագրի մեջ մտցվեց հոդված, որը պարտադրում էր Թուրքիային՝ Սերբիային տալ ներքին ինքնավարություն։ Աակայն 1813 թվականի ամռանը Թուրքիան, օգտվելով Ռուսաստանի և Ֆրանսիայի միջև պատերազմից, խախտեց պայմանագիրը, հարձակվեց Աերբիայի վրա և կարճ ժամանակով վերականգնեց իր տիրապետությունը։
Չնայած ապստամբությունը ճնշվեց, դրան հաջորդեց 1815 թվականի սերբական երկրորդ ապստամբությունը, որի արդյունքում ձևավորվեց Սերբիայի իշխանությունը (1817)։
Կատեգորիա:Ապստամբություններ Կատեգորիա:Սերբիայի պատմություն Կատեգորիա:19-րդ դար Կատեգորիա:Օսմանյան կայսրության պատերազմներ
Նովոմիխայլովկա (գյուղ, Նիկոլաևի շրջան)
Նովոմիխայլովկա (Новомихайлівка), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Նովոմիխայլովկա գյուղում բնակվում էր 21 մարդ։
Արտաքին հղումներ
Կատեգորիա:Ուկրաինայի Նիկոլաևի մարզի Նիկոլաևի շրջանի բնակավայրեր Կատեգորիա:Ուկրաինայի գյուղեր
Պահանջում ենք խաղաղություն
Պատմություն
Վերա Մուխինան որոշել է պատրաստել «Պահանջում ենք խաղաղություն» քանդակը 1950 թվականին՝ իմանալով Կորեայում սկսված պատերազմի մասին։ Նրա հետ միասին հուշարձանի վրա աշխատել է ստեղծագործական խումբ՝ Նինա Զելենսկայայի, Զինաիդա Իվանովայի, Սերգեյ Կոզակովի և Ալեքսանդր Սերգեևի մասնակցությամբ։
Վերա Մուխինան իր ստեղծագործությունն անվանել է «քարոզչական քանդակ»։ Այն հատուկ պատրաստվել է գալվանոյի միջոցով թեթև մետաղից՝ խաղաղությանը նվիրված միջազգային տարբեր գիտաժողովներին տեղափոխումը հեշտացնելու համար ։ 1951 թվականին «Պահանջում ենք խաղաղություն» ստեղծագործության համար քանդակագործների թիմին շնորհվեց երկրորդ աստիճանի Ստալինյան մրցանակ ։
Նկարագրություն
«Պահանջում ենք խաղաղություն» քանդակագործական ստեղծագործությունը ներառում է վեց կերպար, որոնք քայլում են նույն ուղղությամբ։ Մեջտեղի երեք կերպարները՝ սևամորթը, չինացին և ռուսը, քայլում են ձեռքերը մեջքի հետևում միացրած։ Նրանք խորհրդանշում են խաղաղության ձգտող ժողովուրդներին։ Ձախ կողմում պատերազմի կույր հաշմանդամ է՝ եվրոպական հնամաշ զինվորական համազգեստով, իսկ աջ կողմում՝ կորեացի մայրը, որը բարձրացնում է սպանված երեխային։ Այս կերպարները հիշեցնում են պատերազմի զոհերի մասին ։ Առջևում գնում է երիտասարդ գեղեցիկ կինը երեխայի հետ։ Նրա մեկնած ձեռքից թռչում է աղավնին՝ որպես խաղաղության խորհրդանիշ ։ Այս կերպարը անձնավորում է պայծառ, խաղաղ ապագան, որին ձգտում է մարդկությունը ։
Քննադատների կարծիքով քանդակի հիմնական թերությունը նրա մասնատվածությունն է․ այն չունի միասնական տեսք ։ Արվեստագետ Վալերիուսը նաև նշել է ստեղծագործության մեկնաբանման երկիմաստությունը, մասնավորապես, աղավնի ունեցող կնոջ կերպարը ։
Մուխինան վեց կերպարներից ինքնուրույն ստեղծել է միայն մեկը՝ կորեուհուն՝ մահացած երեխայի հետ։ Այս քանդակն իր պլաստիկ հարստությամբ և ուժով հստակ առանձնանում է ամբողջ ստեղծագործությունից։ Այն հիմնված էր 1941 թվականին Վերա Մուխինայի կողմից արված «Մայրը մահացած երեխայի հետ» ուրվագծի վրա, որը ստեղծել է Երկրորդ համաշխարհային պատերազմի առաջին օրերի տպավորությամբ ։ Քանդակագործն իր հերոսուհու մասին ասել է․ «Նա կգնա պարտիզան․ այստեղ խնդրանքի մասին խոսք լինել չի կարող» ։
Ծանոթագրություններ
Կատեգորիա:Մոսկվայի տեսարժան վայրեր Կատեգորիա:Հուշարձաններ այբբենական կարգով Կատեգորիա:1950 հիմնադրումներ
Ուրիշի փոխարեն
Սյուժե
Ֆիլﬕ գլխավոր հերոսը մի երիտասարդ տղա է, ում ընտանիքը հեռացել է Հայաստանից և հաստատվել Ամերիկայի Միացյալ Նահանգներում այն ժամանակ, երբ տղան դեռ փոքր է եղել ։ Տղան ամերիկյան միջավայրում սովորել է բժշկություն և դարձել պլաստիկ վիրաբույժ։ Նրա ծնողները միշտ պնդում են, որ նա պետք է ամուսնանա, սակայն նա դեռ ամուսնանալու մտադրություն չունի։
Հինափ
Հինափ, գյուղ Արևմտյան Հայաստանում, Կիլիկիայի Ադանայի նահանգում ։
Ուրիշի փոխարեն
Սյուժե
Արսենի հայրը որոշում է չերկարացնել որդու ամուսնության ծրագիրը և որդուն ամուսնացնել նրա ընկերոջ աղջկա՝ Շողիկի հետո, քանի որ վերջինիս ընտանիքը ժամանելու էր Նահանգներ հանգստանալու նպատակով։
Լսելով այս մասին, Արսեն Ջանփուլադյանը առիթ է ման գալիս երկրից հեռանալու համար։ Կլինիկայի բժիշկներից մեկը, նրան օգնում է այդ հարցում։ Հայաստան պետք է ժամաներ պլաստիկ վիրաբույց Չախմախչյանը, ով ապօրինի վիրահատություններ էր կատարում ԱՄՆ-ում, Մեքսիկայում և Լատինական Ամերիկայում։
4-Ամինոսալիցիլաթթու
4-Ամինոսալիցիլաթթու, նաև հայտնի որպես պարաամինոսալիցիլաթթու, հիմնականում տուբերկուլոզի բուժման համար նախատեսված հակաբիոտիկ ։ Մասնավորապես, այն կիրառվում է ակտիվ դեղորայքային տուբերկուլոզի բուժման համար՝ այլ հակատուբերկուլոզային դեղերի հետ զուգակցված ։ Այն կիրառվել է նաև որպես սուլֆասալազինով երկրորդային բուժման բաղադրիչ, աղիների բորբոքային հիվանդությունների ժամանակ, ինչպիսիք են՝ խոցային կոլիտը և Կրոնի հիվանդությունը ։ Այն հիմնականում նախատեսված է ներքին ընդունման համար ։
Ուրիշի փոխարեն
Սյուժե
Նա հանկարծակի կոտրում է ոտքը և նրա փոխարեն Հայաստան է ժամանում Արսենը։ Պարզվում է, որ Չախմախչյանը Հայաստան ժամանելիս պետք է վիրահատեր մի հանցագործի, որպեսզի նա հանդես գար ուրիշի փոխարեն։
Քերոլայն Լամբ
Քերոլայն Լամբ, անգլո-իռլանդացի ազնվական և վիպասան, հայտնի է նաև Քերոլայն Պոնսոնբի  անվամբ։ Նրան ճանաչում է բերել իր Գլենորվոն  գոթական վեպը։ Հայտնի է նաև 1812 թվականին  Լորդ Բայրոնի հետ ունեցած   հարաբերություններով։ Նա ամուսնացել է Հոն Ուիլյամ Լամբի հետ, ով ավելի ուշ դարձավ վարչապետ և վերցրեց Վիսկոնտ Մելբուրն անունը։
4-Ամինոսալիցիլաթթու
Ընդհանուր կողմնակի ազդեցություններին են պատկանում սրտխառնոցը, որովայնային ցավը և փորլուծությունը ։ Այլ կողմնակի ազդեցություններից են՝ լյարդի բորբոքումը և ալերգիկ ռեակցիաները ։ Խորհուրդ չի տրվում այն կիրառել երիկամային անբավարարության առկայության դեպքում ։ Չնայած, ըստ երևույթին, այն վնասակար ազդեցություն չի թողնում հղիության ժամանակ կիրառելիս, և բավարար չի ուսումնասիրվել դրա ազդեցությունը բնակչության տվյալ խմբում ։ Համարվում է, որ 4-ամինոսալիցիլաթթուն արգելակում է մանրէների ֆոլաթթու արտադրելու ունակությունը ։
Հինափ
Ծանոթագրություններ
Կատեգորիա:Արևմտյան Հայաստանի գյուղեր
Քերոլայն Լամբ
Նա Ֆրեդերիկ Պոնսոնբիի միակ դուստրն էր։
4-Ամինոսալիցիլաթթու
4-Ամինոսալիցիլաթթուն առաջին անգամ արտադրվել է 1902 թվականին և հաստատվել կիրառման համար՝ 1943 թվականին ։ Այն ներառվել է Առողջապահության համաշխարհային կազմակերպության հիմնական դեղերի ցուցակում, որպես առողջապահության համակարգին անհրաժեշտ առավել անվտանգ ու արդյունավետ դեղամիջոց ։ 2005 թվականի դրությամբ տուբերկուլոզի բուժման կուրսը արժե մոտ 2700 ԱՄՆ$ :
Ուրիշի փոխարեն
Սյուժե
Երբ Արսենը ժամանում է Հայաստան, հանցագործի խոսնակը՝ Ժիրայրը, փորձում է ամեն կերպ կաշառել երիտասարդ բժշկին, սակայն չի ստացվում։ Արդյունքում Ժիրայրը գողանում է Արսենի ընկերուհուն, ում հետ ծանոթացել էր բժիշկը Հայաստանում։
4-Ամինոսալիցիլաթթու
Բժշկական կիրառում
4-Ամինոսալիցիլաթթուն հիմնականում կիրառվում է տուբերկուլոզային ինֆեկցիաների բուժման համար։
Քերոլայն Լամբ
Կյանք և կրթություն
Մանուկ հասակից Քերոլայնը շրջապատված է եղել սիրով և առողջությունը վերականգնելու նպատակով շատ էճամպորդել։ Նա պարբերաբար  մեկնել  է իր մայրիկի հետ Իտալիա, որտեղ  բուժում է ստացել ։ Երիտասարդ տարիներին նա մտերմություն էր անում օրիորդ Հարիեթ Գրանվիլի հետ, ով նրանից մեծ էր երեք ամսով։ Քերոլայնի վարքագիծը գնալով անկառավարելի էր դառնում, ինչի հետևանքով նրան անընդհատ հանգստացնողներ էին տալիս և գտնվում էր խիստ հսկողության տակ։
4-Ամինոսալիցիլաթթու
Տուբերկուլոզ
Ամինոսալիցիլաթթուն հաստատվել է կլինիկական կիրառման համար 1944 թվականին։ Այն ստրեպտոկոկից հետո երկրորդ հակաբիոտիկն է, որն արդյունավետ է տուբերկուլոզի բուժման ժամանակ։ Պարաամինոսալիցիլաթթուն համարվում էր տուբերկուլոզի ստանդարտ բուժման բաղադրիչը՝ մինչև ռիֆամպիցինի և պիրազինամիդի ներարկելը ։
Ուրիշի փոխարեն
Սյուժե
Ի վերջո, նրանք ամուսնանում են և մնում են Հայաստանում։
Քերոլայն Լամբ
Կյանք և կրթություն
Օրիորդ Մորգան իր հուշերում գրում է, որ Քերոլայնը միշտ դրսևորել է ավելի շատ պատանու վարքագիծ, քանի որ ցանկացել է լինել տղա և դժկամությամբ է սովարել   գրել և կարդալ ։ Սա մի տեսակետ էր, որը չնայած  գաղտնի էր պահվում    նրա ընտանիքի անդամների կողմից, այնուամենայնիվ հաստատվում էր շատ գիտնականների կողմից ։ Քերոլայնի կրթությամբ զբաղվում էր օրիորդ Սպենսերը, ով հետագայում նշանակվեց նրան ուղեկցորդ։ Քերոլայնի տնային ուսուցմամբ սկսեց զբաղվել օրիորդ Սելինա Տրիմերը, ով հեղինակ էր երեխաների համար նախատեսված բարոյախրատական պատմվածքների և  մեծ  հարգանք էր վայելում։ Նա սովորեցնում էր խորացված ուսումնական պլանով, որը չէր սահմանափակվում միայն գրականությամբ։ Հայտնի է օրիորդ Քերոլայնի տպագրված նամակը, որը գրել է 1796 թվականի հոկտեմբերի 31-ին(մինչ նրա տասներկու տարին բոլորելը), որտեղ պարզ երևում է նրա բազմակողմանի իմացությունը։
Ամուսնություն և ընտանիք
1805 թվականի հունիսին, տասնիննը տարեկան հասակում, Քերոլայնը մաուսնացավ Հոն Ուիլյամ Լամբի հետ։ Չնայած նրանց հանդիպումը կազմակերպել էր  Ուիլյամի մայրը, այնուամենայնիվ նրանք փոխադարձ համակրանք էին զգում։ Զույգն  ապրում էր երջանիկ ամուսնական կյանքով։ 1809 թվականին Ուիլյամի եղբայր Ջորջն  ամուսնացավ Քերոլայնի զարմուհի՝ Քերոլայն Սենթ Ջուլի հետ։
1807 թվականի Օգոստոսի 11-ին Քերոլայնը և Ուիլյամը որդի ունեցան, իսկ 1809 թվականին վաղաժամ ծննդաբերությամբ ծնվեց նրանց աղջիկը, ով մահացավ ժամեր անց ։ Դրանից հետո  Քերոլայնից երկար ժամանակ պահանջվեց ֆիզիկապես վերականգնվելու համար։ Նրա որդիու մոտ ախտորոշվեց աուտիզմ։
Չնայած ազնվական շատ ընտանիքներ իրենց ընտանիքի մտավոր խնդիրներ ունեցող երեխաներին ուղարկում էին համապատասխան հաստատություններ, Լամբ ընտանիքի անդամները ինքնուրույն հոգ տարան իրենց երեխային։ Տղան մահացավ 1836 թվականին՝ Քերոլայնի մահից ութ տարի առաջ։ Իրենց տղայի մահվան սթրեսը և ամուսնու կարիերային փառասիրությունը նրանց հեռացրեց իրարից։ Ամենածանր ժամանակները հասան, երբ Ուիլյամի քույրն ու եղբայրը սկսեցին մեղադրել Քերոլայնին՝ անվանելով նրան «փոքրիկ գազան»։
Լորդ Բայրոն
1812 թվականի օգոստոսից Քերոլայնի և Լորդ Բայրոնի հարաբերությունների մասին սկսեցին լուրեր շրջանառվել։ Լորդը 24 տարեկան էր, իսկ Քերոլայնը՝ 26։ Զույգն առաջին անգամ հանդիպել է Լոնդոնի Հոլանդ տանը։ Նա միանգամից գրավեց բանաստեղծի ուշադրությունը։
Բայրոնը նրան անվանում էր Քերո ("Caro")։ Այդ անուն էլ նա հետագայում վերցրեց, որպես գրական կեղծանուն ։ Երբ նրանց հարաբերությունները բացահայտվեցին, Քերոլայնի ամուսինը նրան տեղափոխեց Իռլանդիա, սակայն հեռավորությունը չբաժանեց նրանց։ 1813 թվականին Քերոլայնը վերադարձավ Լոնդոն։ Նրանք հանդիպեցին Հիթքոթերների պարահանդեսին, որտեղ Բայրոնը հրապարակայնորեն վիրավորեց Քերոլայնին, ով ի պատասխան կոտրեց գինու բաժակը՝ փորձելով կտրել իր դաստակը։ Նա լուրջ վնասվածք չստացավ իր ամուսնու մոր արագ միջամտության շնորհիվ։ Դա պատահական միջադեպ էր, քանի որ նա ինքնասպանության միտում չուներ։ Այնուամենայնիվ միջադեպը մեծ արձագանք ունեցավ։ Բայրոնը հասկացավ, որ դա թատերական ներկայացում էր․«Քերոլայնը ներկայացրեց դաշույնով տեսարանը»(տեսարան՝ Մակբեթից)։
Քերոլայնի և Բայրոնի հարաբերությունները վառ արտահայտվում էին նրանց ստեղծագործություններում։ Նրանք միառժամանակ գրում էին միմյանց մասին, միևնույն ոճով և հաղորդակցվում բանաստեղծությունների միջոցով։ Բայրոնի տուն գաղտնի այցելելուց հետո, Քերոլայնը Բայրոնի գրքի վերջնամասում գրեց «Հիշի՛ր ինձ» ("Remember Me!") բանաստեղծությունը։
Նրա զարմուհի Հարրիեթը, ում հետ հարաբերությունները խզվել էին դեռևս մանկությունից, այցելելով նրան 1816 թվականի դեկտեմբերին զարմացել էր նրա անհասկանալի պահվածքից։ Նա գրեց քրոջը,  որ իրենց հանդիպումները կլինեն միայն տարին մի անգամ ։
Մահ
Բայրոնը և Ուիլյամի Լամբի մայրը՝ Էլիզաբեթ Լամբը, մտերիմ ընկերներ էին ։ Նա ժամանակին մեծ ջանքեր էր գործադրել, որպեսզի իրականություն դարձներ Քերոլայնի և իր որդու ամուսնությունը՝ համարելով այն շահավետ։ Այնուամենայնիվ, երբ նա իմացավ Լորդ Բայրոնի և Քերոլայնի կապի մասին, ամեն գնով ցանկացավ իր որդուն բաժանել կնոջից։ Մոր գործողությունները դավադրություն համարելով՝ Ուիլյամը մնաց կնոջ հետ մինչև նրա մահը ։
1825 թվականին, նրանք պաշտոնապես բաժանվեցին։ Քերոլայնը առանձնացավ Բրոքեթ Հոլ նստավայրում։ Նրա մտավոր անհավասարակշռությունն ավելի ու ավելի էր նկատելի դառնում հատկապես վերջին տարիներին, բացի այդ սկսել էր չարաշահել ալկոհոլը և Լադանիումի չափաբաժինը(ափիոն պարունակող հանգստացնող միջոց)։ Նա գտնվում էր բժշկի անմիջական հսկողության տակ, քանի որ ամբողջ մարմինը այտուցված էր։ Ուիլյամ Լամբն այդ ժաման Իռլանդիայի գլխավոր քարտուղարն էր։ Նա իրեն վտանգելով, ամեն ինչ արեց Քերոլայնի կողքին լինելու՝ նրա կյանքի վերջին րոպեներին։
Քերոլայնը մահացավ 1828 թվականի հունվարի 25-ին ։
Քերոլայնը հուղարկավորվեց Հաթֆիլդի եկեղեցու գերեզմանատանը, նրա ամուսինը հետագայում նույնպես հուղարկավորվեց այնտեղ։
Ծանոթագրություններ
Կատեգորիա:Անգլիացի կին վիպասաններ Կատեգորիա:Անգլիացի գրողներ Կատեգորիա:Անգլիացի բանաստեղծներ
4-Ամինոսալիցիլաթթու
Տուբերկուլոզ
Դրա արդյունավետությունը տուբերկուլոզի բուժման ժամանակ ավելի ցածր է, քան ներկայիս առաջնային հինգ դեղամիջոցներինը (իզոնիազիդ, ռիֆամպիցին, էթամբուտոլ, պիրազինամիդ, ստրեպտոմիցին) և դրա գինը ավելի բարձր է, սակայն միևնույնն է մինչև հիմա օգտակար է դեղորայքային կայունությամբ տուբերկուլոզի բուժման ժամանակ ։ Պարաամինոսալիցիլաթթուն միշտ կիրառվում է այլ հակատուբերկուլոզային դեղերի հետ զուգակցված։
Տուբերկուլոզի բուժման համար կիրառվող դեղաչափն է՝ 150 մգ/կգ/օր, որը չափակարգվում է օրական 2-4 դեղաչափերի; այդ պատճառով մեծահասակների համար հիմնական դեղաչափն է՝ 2-4 գ, օրական 4 անգամ։ Այն ԱՄՆ-ում վաճառվում է «Paser» անվան տակ, Jacobus Pharmaceutical-ի կողմից, որը թողարկում է 4 գ․ փաթեթներ՝ դանդաղ արտազատման գրանուլներով։ Դեղը անհրաժեշտ է ընդունել թթու սննդի կամ ըմպելիքների հետ (նարնջի, խնձորի կամ լոլիկի հյութ) ։ Պարաամինոսալիցիլաթթուն հասանելի է եղել իզոնիազիդի հետ զուգակցված տեսքով՝ Pasinah կամ Pycamisan անվան տակ։
Դեղերի Եվրոպական գործակալությունը խորհուրդ է տվել թույլատվություն տրամադրել պարաամինոսալիցիլաթթվի մարկետինգի համար՝ մեծահասակների և երեխաների մոտ դեղորայքային կայունությամբ տուբերկուլոզի բուժման ժամանակ, երբ բուժման այլ մեթոդները կիրառելի չեն ռեզիստենտականության (կայունություն) կամ տոլերանտության (ընտելացում) պատճառով ։
Աղիների բորբոքային հիվանդություններ
Պարաամինոսալիցիլաթթուն նաև կիրառվել է աղիների բորբոքային հիվանդությունների բուժման համար (խոցային կոլիտ և Կրոնի հիվանդություն), բայց փոխարինվել է այլ դեղերով, ինչպիսիք են՝ սուլֆասալազինը և մեսալազինը։
Այլ
Պարաամինոսալիցիլաթթուն ուսումնասիրվել է մանգանով խելաթային թերապիայում կիրառման համար, և հետագա 17 տարվա հետազոտությունները ցույց են տվել, որ այն կարող է խելաթացման այլ արձանագրություններից արդյունավետ լինել, ինչպիսիք են էթիլենդիամինտետրաացետային թթուն ։
Կողմնակի ազդեցություններ
Ստամոքսաղիքային անցանկալի երևույթները (փսխում, սրտխառնոց, փորլուծություն) համարվում են ընդհանուր; դանդաղ ազատագրումը նախատեսված է տվյալ խնդրի լուծման համար ։ Այն նաև հեպատիտի առաջացման պատճառ է հանդիսանում։ Գլյուկոզո-6-ֆոսֆատդեհիդրոգենազի դեֆիցիտով մարդկանց անհրաժեշտ է խուսափել ամինոսալիցիլաթթվի կիրառումից, քանի որ այն կարող է բերել հեմոլիզի ։ Խպիպը նույնպես կողմնակի ազդեցություն է համարվում, քանի որ ամինոսալիցիլաթթուն արգելակում է վահանաձև գեղձի հորմոնների սինթեզը ։
Դեղորայքային փոխազդեցությունները նպաստում են ֆենիտոնինի մակարդակի բարձրացմանը։ Ռիֆամպիցինի հետ զուգընթաց կիրառելու դեպքում՝ ռիֆամպիցինի մակարդակը արյան մեջ նվազում է մոտ երկու անգամ ։
ԱՄՆ-ի Աննդի և Դեղերի հսկման վարչությունը պարաամինոսալիցիլաթթուն դասել է հղիության C կարգին, նշելով, որ հայտնի չէ կթողնի այն վնասակար ազդեցություն պտղի վրա, թե ոչ։
Դեղաբանություն
Եռացնելիս ամինոսալիցիլաթթուն դեկարբօքսիլանում է CO2-ի և 3-ամինոֆենոլի առաջացմամբ։
Ազդեցության ձև
Հայտնաբերվել է, որ պարաամինոսալիցիլաթթուն համարվում է նախադեղ, և այն փոխազդում է ֆոլատի հետ դեհիդրոպտերոատսինթազի և դեհիդրոֆոլատսինթազի օգնությամբ, առաջացնելով հիդրօքսիմեթիլհիդրոֆոլատի հակամետաբոլիտ, որն իր հերթին արգելակում է դիհիդրոֆոլատ ռեդուկտազի ակտիվությունը ։
Պատմություն
Պարաամինոսալիցիլաթթուն առաջին անգամ սինթեզվել է Սեյդելի և Բիտների կողմից 1902 թվականին ։ Այն կրկին վերարտադրվել է շվեդ քիմիկ Jörgen Lehmann-ի կողմից, երբ հայտնաբերվեց, որ տուբերկուլոզային մանրէն ակտիվ կերպով նյութափոխանակության է ենթարկում սալիցիլաթթվին ։ Լեհմանն առաջին անգամ 1944 թվականի վերջին փորձարկեց պարաամինոսալիցիլաթթուն՝ որպես պերօռալ հակատուբերկուլոզային բուժման մեթոդ։ Առաջին պացիենտի վիճակը զգալիորեն բարելավվեց բուժումից հետո ։ Տվյալ դեղը ավելի արդյունավետ համարվեց, քան ստրեպտոմիցինը, որը օժտված է նյարդային տոքսիկությամբ և որի հանդեպ տուբերկուլոզը կարող է հեշտությամբ ռեզիստենտություն դրսևորել։ 1948 թվականին բժշկական հետազոտություններ իրականացնող Բրիտանական խորհուրդը ապացուցեց, որ ստրեպտոմիցինով և պարաամինոսալիցիլաթթվով զուգակցված բուժումը գերազանցում է 2 դեղամիջոցների ակտիվությանը, և հաստատեց տուբերկուլոզի ժամանակ զուգակցված բուժման սկզբունքը ։
Այլ անվանումներ
Ինչպես մնացած առևտրային կարևոր միացությունները, պարաամինոսալիցիլաթթուն նույնպես բաց է թողնվում տարբեր անվանումներով, ներառյալ պարաամինոսալիցիլաթթուն, p-ամինոսալիցիլաթթուն, 4-ամինոսալիցիլաթթուն և ուղղակի P:
Արտաքին հղումներ
Կատեգորիա:Հակաբիոտիկներ Կատեգորիա:Տուբերկուլյոզ Կատեգորիա:Անիլիններ
Ուրիշի փոխարեն
Ծանոթագրություններ
Կատեգորիա:Հայկական ֆիլմեր Կատեգորիա:2014 ֆիլմեր
Սևենտիք
Սեվենտիք, գյուղ Արևմտյան Հայաստանում, Սեբաստիայի վիլայեթի Շապին Գարահիսար գավառում։ XX դարի սկզբին ուներ 350 հայ բնակիչ (50 տուն)։ Զբաղվում էին հացահատիկի մշակությամբ, այգեգործությամբ, մեղվաբուծությամբ, արհեստներով, առևտրով։ Գյուղում կար եկեղեցի (Սուրբ Հովհաննես Ոսկեբերան) և վարժարան։ Բնակիչները բռնությամբ տեղահանվել են 1915 թվականին, Մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանել են տարբեր երկրներում։
Կատեգորիա:Արևմտյան Հայաստանի գյուղեր Կատեգորիա:Սեբաստիայի մարզի հայաբնակ բնակավայրեր
Աստերոիդների ցանկ (49601-49700)
Աստերոիդների ցանկ (49501-49600) * Աստերոիդների ցանկ * Աստերոիդների ցանկ (49701-49800)
Մյուրտյուլուկ
Մյուրտյուլուկ, գյուղ Արևմտյան Հայաստանում, Էրզրումի վիլայեթի Էրզրումի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
ԴՆԹ-ադուկտ
ԴՆԹ-ադուկտ, ցանկացած մոլեկուլի և ԴՆԹ-ի մոլեկուլների միջև առաջացած կապի արդյունքոմ ձևավորված միացություն։ Լինում են փոքր և ծավալուն։ ԴՆԹ-ադուկտների ձևավորումը օրգանիզմում հաճախ տեղի է ունենում կանցերոգենների ազդեցությամբ, նրանց մետաբոլիտներով, կամ ակտիվացվում է կանցերոգեններով, ինչը հանգեցնում է ԴՆԹ–ի տրանսկրիպցիայի խախտման և մուտացիաների։
Ծանոթագրություններ
Կատեգորիա:ԴՆԹ Կատեգորիա:Ուռուցքաբանություն
Միջին Գուսինեց
Միջին Գուսինեց (Средняя Гусинец), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Ուրդյուժսկայա Վիսկա գետի ափին։ Գետի երկարությունը կազմում է 10 կմ։
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Օսինկի (քաղաքատիպ ավան, Բեզենչուկսկի շրջան)
Օսինկի (Осинки), քաղաքատիպ ավան Ռուսաստանի Սամարայի մարզի Բեզենչուկսկի շրջանի կազմում։
Բնակչությունը 2010 թվականին գրանցված տվյալներով կազմում էր 3053 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Սամարայի մարզի Բեզենչուկսկի շրջանի բնակավայրեր
(7064) Մոնտեսքյու
(7064) Մոնտեսքյու (Montesquieu), աստերոիդ աստերոիդների հիմնական գոտում։ Հայտնաբերվել է 1992 թվականի հուլիսի 26-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 3,141583 ա. մ., առավելագույնը մոտենում է 2,6779 ա. մ. հեռավորության վրա և հեռանում 3,6053 ա. մ. ։ Արեգակի շուրջ մեկ ամբողջական պտույտ է կատարում 2033,86 երկրային օրվա ընթացքում, իր ուղեծրով շարժվելով միջինում 0,177003 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,56° անկյուն։
Մագաս
Մագաս (Мага́с), քաղաք Ռուսաստանի հարավում։ Ձևավորում է Մագաս քաղաքի քաղաքային շրջանը։ Ինգուշեթիայի Հանրապետության մայրաքաղաքն է։
(7064) Մոնտեսքյու
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մագաս
Վերջին տասնամյակի այն քիչ քաղաքներից մեկն է, որն ի սկզբանե հիմնադրվել է որպես մայրաքաղաք։
Աշխարհագրություն
Մագասը գտնվում է Նազրան քաղաքից 4 կմ հարավ-արևելեք հեռավորության վրա։ Բացարձակ բարձրությունը ծովի մակարդակից 520 մինչև 650 մ է։
Ծանոթագրություններ
Կատեգորիա:Ռուսաստանի քաղաքներ Կատեգորիա:1995 թվականին հիմնադրված բնակավայրեր
Վասիլովո
Վասիլովո (Василово, Вәсил), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 337 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կալտասինսկի շրջանի բնակավայրեր
Կոլչակի, եղինջի և այլ բաների մասին
«Կոլչակի, եղինջի և այլ բաների մասին» (О Колчаке, крапиве и прочем), ռուս խորհրդային գրող Միխայիլ Շոլոխովի պատմվածքը՝ գրված 1926 թվականին։
Հրատարակություններ
«Կոլչակի, եղինջի և այլ բաների մասին» պատմվածք ն առաջին անգամ լույս է տեսել «Գյուղացիական ամսագրում», 1926 թվականին, N 5: Այն ընդգրկվել է հեղինակի «Կոլչակի, եղինջի և այլ բաների մասին» (1927) և «Երկնագույն տափաստան,Դոնի պատմություններ»։ 1923-1925» (1927) ժողովածուներում։
Բովանդակություն
Ստեղծագործության հիմքում ընկած է դոնյան ստանիցայում ծավալված «կանանց ապստամբության» «հումորային» պատմությունը։ Գլխավոր հերոս Ֆեդոտը, որն արտաքնապես նման է ծովակալ Կոլչակին, որպես պառլամենտյոր կազակների կողմից ուղարկվում է ապստամբ կանանց մոտ։ Սակայն, կանայք, սխալ մեկնաբանելով «համաներում» բառը, Ֆեդոտին եղինջներով մտրակում են։ Պատմությունն ավարտվում է ստանիցայի հավաքույթով, որի ընթացքում կազմվում է արձանագրություն. «Կանանց ի ծնե այլևս չծեծել և կանանց գործադիր կոմիտեի համար մշակել դեսյատին արևածաղկի սերմ»։ Ստեղծագործության ոճը պայմանավորված է ներկայացված պատումի ձևով։
Էկրանավորում
1963 թվականին Սվերդլովսկայա կինոստուդիան պատմվածքի մոտիվներով նկարահանել է «Երբ լալիս են կազակները» կարճամետրաժ ֆիլը։ Բեմադրող-ռեժիսոր՝ Եվգենի Մորգունով։
Արտաքին հղումներ
Կատեգորիա:1926 պատմվածքներ Կատեգորիա:Միխայիլ Շոլոխովի ստեղծագործություններ
Թիֆլիսի նահանգ
Թիֆլիսի նահանգ (Тифлисская губерния), Ռուսական կայսրության վարչական շրջան։ Ստեղծվել է 1846 թ.։
Վարչական բաժանումը
XIX դարի վերջում նահանգը բաժանվում էր 9 գավառի (уезд) և մեկ օկրուգի։
Ծանոթագրություններ
Կատեգորիա:Թիֆլիսի նահանգ Կատեգորիա:19-րդ դարը Վրաստանում Կատեգորիա:1918 կազմալուծված պետություններ և տարածքներ
Կոնստանտինոս II
Կոնստանտինոս II, Հունաստանի վերջին թագավորը (1964—1967) Գլյուքսբուրգների դինաստիայից։ Գահ է բարձրացել հոր՝ Պավլոս I-ի մահից հետո։ Զինվորական խունտային իշխանությունից հեռացնելու անհաջող փորձից հետո (1967-ի դեկտեմբեր) փախել է Հռոմ։
Արտաքին հղումներ
Կատեգորիա:Հունաստանի թագավորներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Պեչի (գյուղ, Բորզնայի շրջան)
Պեչի (Печі), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Պեչի գյուղում բնակվում էր 577 մարդ։ Բնակչության խտությունը կազմում էր 288,5 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բորզնայի շրջանի բնակավայրեր Կատեգորիա:Ուկրաինայի գյուղեր
Աբու (հրաբուխ)
Աբու (阿武火山群), հրաբուխ Ճապոնական Հոնսյու կղզում՝ Յամագուտի պրեֆեկտուրայում։
Հարալդ Ֆելլեր
Հարալդ Ֆելլեր (Harald Feller,  ), Շվեյցարիայի դիվանագիտական գործիչ Երկրորդ համաշխարհային պատերազմի տարիներին, ով օգնել է հունգարացի հրեաներին խուսափել համակենտրոնացման ճամբարներից արտաքսվելուց։
Աբու (հրաբուխ)
Աբուն վահանային հրաբուխ է, բարձրությունը 641 մետր է։ Գտնվում է Ճապոնական ծովից ոչ շատ հեռու, Հիրոսիմայից 80 կմ արևմուտք։ Այս բլրակը համարվում է տվյալ վայրում գտնվող բլրակներից ամենաբարձրը։ Հրաբուխի շուրջ բոլորը գտնվում են 40 խարամային կոներ և հրաբխային գմբեթներ, ստորջրյա հրաբխային բեկորներ, որոնք զբաղեցնում են 400 կմ2։ Հրաբուխը առաջացել է ֆիլիպինյան սալի տեղաշարժվելուց հետո։ Հրաբխից գերազանցապես ձևավորված են բազալտ, դացիտ և անդեզիտ ապարները։ Հրաբուխը սկսել է գործել վաղ պլիոցենից մինչև ուշ պլիոցեն և հոլոցեն։
Արտաքին հղումներ
Կատեգորիա:Հրաբուխներ այբբենական կարգով Կատեգորիա:Ճապոնիայի հրաբուխներ
Հարալդ Ֆելլեր
Կենսագրություն
Հարալդ Ֆելլերը ծնվել է 1913 թվականի հունվարի 14-ին շվեյցարացի պատմաբան Ռիխարդ Ֆելլերի ընտանիքում։ Ուսանողական տարիներին նա միացել է շվեյցարական «Zofingerverein» ուսանողական կորպորացիային։ 1944 թվականի վերջից Բուդապեշտում Շվեյցարիայի դեսպան Մաքսիմիլիան Եգերին փոխարինել է որպես գործերի ժամանակավոր հավատարմատար։ Նա աջակցել է շվեյցարացի դիվանագետ Կարլ Լուցի գործունեությանը՝ հրեաների փրկության գործում։ Հարալդ Ֆելլերը սերտորեն համագործակցել է այլ չեզոք դեսպանատների հետ, որպեսզի ճնշում գործադրի Միկլոշ Հորթիի և Դյոմե Ստոյայի կառավարության վրա, որպեսզի նրանք դադարեցնեն հրեաների հետապնդումը և արտաքսումը։ Հարալդ Ֆելլերը պաշտպանել է Շվեդիայի ներկայացուցչության անդամներին, որոնք ընկել են խաչասերված սլաքների կուսակցության հարվածի տակ՝ նրանց տրամադրելով Շվեյցարական կեղծ անձնագրեր և կացարան ։
Երկրորդ համաշխարհային պատերազմի ավարտին Հարալդ Ֆելլերը տասնյակ հրեաներ է թաքցրել Բուդապեշտի իր հյուպատոսական նստավայրի նկուղում։ 1945 թվականի փետրվարին ԽՍՀՄ իշխանությունները ձերբակալել են Հարալդ Ֆելլերին և Շվեյցարական ներկայացուցչության ևս մեկ աշխատակցի և նրանց տեղափոխել են Մոսկվա՝ Շվեյցարիայի այլ քաղաքացիների հետ միասին։ Երկու աշխատակիցներն էլ ազատ են արձակվել 1946 թվականի փետրվարին՝ Շվեյցարիայում վթարի ենթարկված երկու խորհրդային օդաչուների դիմաց։ 1999 թվականին Հարալդ Ֆելլերը ճանաչվել է աշխարհի ժողովուրդների արդարակյաց մարդ իսրայելական Յադ Վա-Շեմ թանգարանի կողմից ։
Արտաքին հղումներ
Կատեգորիա:Շվեյցարիայի դիվանագետներ Կատեգորիա:Աշխարհի արդարակյացներ
Աագ
Աագ (Ааг ), հանգած հրաբուխ Ռուսաստանի Դաշնությունում՝ Կամչատկա թերակղզում։ Մտնում է հրաբուխների Ավաչինա-Կորյակական խմբի մեջ։ Ընկած է այդ խմբի ծայր հյուսիս-արևմոտյան մասում, գործող հրաբուխ Կորյակական սոպկայից դեպի հյուսիս ։ Աագի լանջերից սկիզբ են առնում Պինաչևսկայա և Դրեմուչայա գետակները։
Բացարձակ բարձրությունը 2310 մ է։ Հետազոտությունները ցույց են տվել, որ հրաբխի ակտիվությունը սկսվել է դեռևս 1 մլրդ տարի առաջ և ավարտվել է 600 հազ․ տարի առաջ։
Ծանոթագրություններ
Կատեգորիա:Հանգած հրաբուխներ
Մուլք (Էրզրումի գավառ)
Մուլք, գյուղ Արևմտյան Հայաստանում, Էրզրումի վիլայեթի Էրզրումի գավառում ։ Գտնվում էր Էրզրում քաղաքից 11 կմ հյուսիս-արևմուտք։
Բնակչություն
XX դարի սկզբին ուներ 30 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Յաքութիեի շրջանի համայնքներ
Հիսար
Հիսար, գյուղ Արևմտյան Հայաստանում, Կիլիկիայի Ադանայի նահանգում կամ Կարամանի նահանգի Իչելի գավառում։ Գտնվում էր Սելևկիա քաղաքի մոտ։
Պատմամշակութային կառույցներ
Ըստ Ղ․ Ալիշանի, քանի որ Հիսարը թարգմանաբար նշանակում է բերդ։ Ըստ այդմ Հիսարի մոտ է գտնվել 1210 թվականին կառուցված Բերբորդը։ XX դարասկզբին դեռև պահպանվում էին հնում կառուցված մի քանի ամրակուռ շենքեր ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Աբրեուլանդիա
Աբրեուլանդիյա  (Abreulândia), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Միրասեմա դու Տոկանտինսի գավառի կազմի մեջ։ Բնակչությունը կազմում է 2392 մարդ՝ 2006 թվականի տվյալներով։ Գրավում է 1 895,201 կմ2 տարածք։ Բնակչության խտությունը՝ 1,3 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
Էլխաս
Էլխաս (Eljas), բնակավայր և համայնք Իսպանիայի արևմուտքում՝ Էստրեմադուրայի մաս հանդիսացող Կասերես ինքնավար պրովինցիայի Սիեռա դե Գատա շրջանում (կոմարկայում)։ Զբաղեցնում է 33 կմ² տարածք։ Բնակչության թվաքանակը 2010 թվականի տվյալներով եղել է 1013։ Պրովինցիայի վարչական կենտրոնից՝ Կասերես քաղաքից հեռավորությունը 129 կիլոմետր է։ Բնակավայրին լայն ճանաչում է բերել 14-րդ դարում կառուցված ամրոցը։
Պատմություն
Ներկայիս Էլխասի տարածքում մարդիկ բնակություն են հաստատել դեռ հախապատմական ժամանակներից; Առաջին կայուն բնակավայրն այստեղ հիմնվել է մեր թվականությունից 3000 տարի առաջ։ Մ. թ. ա. 900-600 թթ. հաստատվել են կելտական ցեղերը, ապա հաջորդաբար տիրապետել են հին հռոմեացիները, իբերական ցեղերը, մավրերը, որոնցից բնակավայրն ազատագրվել է ռեկոնկիստայի ժամանակներում։ Հին վարչակարգի անկման ժամանակ բնակավայրը դարձել է սահմանադրական մունիցիպալիտետ Էստրեմադուրայի տարածաշրջանի սահմաններում։ 1834 թվականից ընդգրկվել է Գատայի դատական տարածաբաժնի կազմում ։ 1842 թվականին անցկացված մարդահամարի տվյալներով ունեցել է 500 տուն և 2740 բնակիչ ։
Կրթություն
Էլխասում գործում է տարրական դպրոց՝ CEIP Divina Pastora : Միջնակարգ կրթություն ստանալ ցանկացողները ուսումը շարունակում են հարևան Վալվերդե դել Ֆրեզնո քաղաքում ։
Առողջապահություն
Բնակավայրում կա առողջության առաջնային պահպանման հիմնարկություն։ Մինչև օրս այստեղ որևէ մասնավոր բուժհիմնարկ չի հիմնվել ։
Ժողովրդագրություն
1900 թվականից ի վեր՝ Էլխասի բնակչության թվաքանակի փոփոխությունները ըստ տասնամյակների եղել են հետևյալը.
Արտաքին հղումներ
Կատեգորիա:Իսպանիայի բնակավայրեր Կատեգորիա:Էստրեմադուրայի բնակավայրեր Կատեգորիա:Կասերես պրովինցիայի բնակավայրեր Կատեգորիա:Էստրեմադուրա Կատեգորիա:Իսպանիայի քաղաքներ
Սեր (հանդես)
«Սեր», մանկավարժական, քաղաքական հանդես։ Լույս է տեսել 1860-1864 թվականներին, Կ․ Պոլսում, անկանոն պարբերականությամբ։ Պաշտոնական պատասխանատու (խմբագիր)՝ Ա․ Ճևեհիրյան, տնօրեն՝ Պ․ Պառնասյան։ Ազգային-հասարակական կյանքի առաջընթացի գրավականն է համարել ուսման, առևտրի, երկրագործության զարգացումը, ազգերի համագործակցությունը և բարի դրացիական հարաբերությունները։ Համակրանք է հայտնել եվրոպական երկրներում ազգային-ազատագրման, հատկապես գարիբալդիական, շարժման նկատմամբ։ Քննադատել է «ազգային երեսփոխանների ու այլ գործիչների ապաշնորհությունը»։ «Նկարագիր երևելի մարդկանց» խորագրով պարբերաբար ներկայացրել է համաշխարհային նշանավոր դեմքերին։ «Սեր»-ը կարևոր համարվող վիճակագրական տեղեկություններ է հրապարակել ժամանակի առևտրական հարաբերությունների, հումքի համաշխարհային հանույթի վերաբերյալ։ Լուրեր է հաղորդել նաև Մուրատ Ռափայելյան, Վիեննայի Մխիթարյան և այլ վարժարանների գործունեության մասին, տպագրել գրական ստեղծագործություններ, զվարճալի պատմություններ, հայ տարարություններ, մամուլի տեսություններ ։
Ծանոթագրություններ
Կատեգորիա:Թուրքիայի հայկական հանդեսներ Կատեգորիա:Հայկական մանկավարժական պարբերականներ Կատեգորիա:Հայկական քաղաքական պարբերականներ Կատեգորիա:Պարբերականներ այբբենական կարգով
Հաղթանակի զբոսայգի (Երևան)
Հաղթանակի զբոսայգի, «Մոնումենտ», գտնվում է Երևանի Քանաքեռ-Զեյթուն վարչական շրջանում։
Պատմություն
Այգու կառուցման աշխատանքներն սկսվել են 1930-ականների վերջին, և այգին կոչվել է «Քաղաքային այգի Արաբկիրում»։ Հայրենական մեծ պատերազմից հետո այն վերանվանվել է «Հաղթանակ» այգու, որի ամայի տարածքներում տարիների ընթացքում ծառեր են տնկվել։
«Հաղթանակ» զբոսայգու հուշահամալիրը բացվել է 1950 թվականի նոյեմբերի 29-ին։ Նույն օրն այգում բացվել է Ստալինի արձանը, որի պատվանդանի հեղինակը ԽՍՀՄ ժողովրդական ճարտարապետ Ռաֆայել Իսրայելյանն է։ Պղնձե արձանն ուներ 17 մետր բարձրություն, հեղինակը ԽՍՀՄ ժողովրդական նկարիչ Սերգեյ Մերկուրովն է։ 1962 թվականին Ստալինի արձանն ապամոնտաժվել է։ Պատվանդանը հինգ տարի մնացել է դատարկ։ 1967 թվականին Ստալինի արձանի տեղում տեղադրվել է Արա Հարությունյանի հեղինակած «Մայր Հայաստան» արձանը։ 1970 թվականին հուշահամալիրի շենքում բացվել է Հայրենական Մեծ պատերազմին Հայաստանի մասնակցությանը նվիրված թանգարանը, որը 1995 թվականին վերանվանվել է «Մայր Հայաստան» զինվորական թանգարանի և անցել Հայաստանի պաշտպանության նախարարության ենթակայության ներքո։
1955-1956 թվականներին այգում տեղադրվել է առաջին ճոճվող նավակ կարուսելը, 1959 թվականին այգում բացվել է «Արագիլ» ռեստորանը (ճարտարապետ՝ Ռաֆայել Իսրայելյան)։ 1958 թվականին սկսվեց «Արևիկ» արհեստական լճի կառուցումը, որը շահագործման հանձնվեց 1961 թվականին։ Լճի հեղինակը ՀԽՍՀ վաստակավոր ճարտարապետ Հովհաննես Հակոբյանն էր։ Լիճը կրկնում է Սևանա լճի ձևը։ Ամենախորը հատվածում լճի խորությունը կազմում է 8,5 մետր։ Լիճը նախատեսված է եղել լողալու համար, սակայն ջուրն օգտագործվել է նաև ոռոգման համար և բուսականության վրա քլորի առկայությունը վատ անդրադարձի պատճառով 1969 թվականից արգելվել է քլորի օգտագործումը ջրում, և լճում լողանալը դարձել է անհնարին։ Այժմ լճում հնարավոր է նավակ վարել։
1983-1985 թվականներին այգին փակվել է վերակառուցման համար։
1985 թվականի մայիսի 9-ին՝ Մեծ հաղթանակի 40-ամյակի օրը տեղի ունեցավ Հերոսների ծառուղու և Անհայտ զինվորի վերակառուցված գերեզմանի (ճարտարապետ՝ Ռաֆայել Իսրայելյան) հանդիսավոր բացումը (ճարտարապետներ Աշոտ Ալեքսանյան ու Անահիտ Նավասարդյան)։
1988-1989 թվականներին նորացվել է «Պտտվող անիվ» կարուսելը։ Զբոսայգու բարեկարգման և կանաչապատման հարցերով զբաղվում է «Քանաքեռ-Զեյթուն բարեկարգում» ՓԲԸ-ն։
2011 թվականին բարերար Ռուբեն Վարդանյանի կողմից սկսվել է «Հաղթանակ» զբոսայգու վերակառուցման ծրագիրը։
Այգում գործում են տարբեր կարուսելներ՝ Պտտվող անիվը, Շղթան, Ավտոդրոմը, Ճոճանակը, Մանկական շղթան, Օրբիտան և Ուրախ բլուրը ։
Հաղթանակի զբոսայգու մուտք
Հաղթանակի զբոսայգու մուտքը Մայր Հայաստան հուշահամալիրի վերջին իրականացված կառույցն է։ Կառուցվել է 1982 թվականին Ռաֆայել Իսրայելյանի նախագծով, նրա մահվանից հետո Արեգ Իսրայելյանի ղեկավարությամբ։
Մուտքի կառույցն ունի կենտրոնական սիմետրիկ առանցք, ամեն հարթաքանդակը յուրահատուկ է և չի կրկնվում։ Ձախ կողմում քանդակված է առյուծ, աջ կողմում՝ վիշապ, կենտրոնական մասում՝ արևի մեջ թուր։ Ետևի կողմից հարթաքանդակները նույնպես չեն կրկնվում։ Աջ և ձախ կողմերում կան արծվանման առասպելական թռչուններ ։
Օսինկի (գյուղ, Գագարինսկի շրջան)
Օսինկի (Осинки), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Ոսկի (ֆիլմ, 2016)
«Ոսկի» (Gold), ամերիկացի ռեժիսոր Սթիվեն Հեյգանի դրամա ն։ Գլխավոր դերերը կատարել են Մեթյու Մակքոնահի ն, Էդգար Ռամիրեսը և Բրայս Դալաս Հովարդ ը ։ Ֆիլմի նկարահանումները սկսվել են 2015 թվականի հունիսի 29-ին։ Ֆիլմը նկարահանվել է Նյու Յորք ում, Նյու Մեքսիկո յում և Թաիլանդ ում ։ Ֆիլմի պրեմիերան կայացել է 2017 թվականի հունվարի 27-ին։ Այն նկարահանվել է 1993-1997 թվականներին «Bre-X» ընկերության կատարած խարդախության մոտիվներով։
Սյուժե
1981 թվական, ԱՄՆ, Նևադա նահանգ, Ռենո։ Քեննի Ուելսը աշխատում է «Washoe Mining Inc.» երկրաբանահետախուզական ընկերությունում, որը նրա հոր ընկերությունն է։ Հոր մահից հետո ընկերությունը հազիվ է գոյատևում, բաժնետոմսերը գրեթե ոչինչ չարժեն։ Գրասենյակի կորստից հետո Քենին և նրա գործընկերները աշխատանում են Քենիի ընկերուհու՝ Քեյի բարում։
Իր ընկերուհու հետ ապրող Ուելսը որոշում է մեկնել Ինդոնեզիա, որտեղ հանդիպում է երկրաբան Մայքլ Ակոստային, որը վերջերս տարածաշրջանում բացել էր պղնձի խոշորագույն հանքավայրը։ Նրանք պայմանագիր են կնքում՝ խոստանալով ամեն գնով ձեռք բերել այդ հարստությունը և նախապես «50/50» հարաբերակցությամբ կիսում են ապագա շահույթը։ Նրանք երկուսն էլ տառապում են գումարի անբավարարությունից, սակայն կարողանում են Կալիմանտան ում ձեռք բերել հողատարածք, որտեղ ոսկու պաշարներ կարող էին լինել։ Դրանից հետո Քենին վերադառնում է ԱՄՆ, որտեղ գտնում է անհրաժեշտ ֆինանսավորման մի մասը։
Ցավոք, հողի ուսումնասիրությունը ոսկու առկայություն ցույց չի տալիս, որից հետո դրամական պակասի պատճառով աշխատողները հեռանում են ճամբարից։ Իրավիճակը շտկում է Ակոստեն, որը Քենիի մոտ ունեցած վերջին 2 հազար դոլարով տեղացիների համար ջրի մաքրման սարքավորումներ է գնում։ Ուելսը հիվանդանում է մալարիա յով և մի քանի շաբաթ կյանքի և մահվան եզրին է գտնվում՝ խնդրելով զուգընկերոջը շարունակել որոնումները, որպեսզի իր մահը արդարացված լինի։ Ապաքինվելուց հետո նա ճամբարում ակտիվ աշխատանքային եռուզեռ է տեսնում. երակը, փաստորեն իրապես ոսկեբեր էր (1 տոննա հողում՝ 1/8 ունցիա)։
Տոնախմբությունից հետո Քեննին վերադառնում է ԱՄՆ և իր «Washoe Mining Inc.» գրասենյակը տեղափոխում է երկնաքեր։ Ընկերության բաժնետոմսերը սկսում են կտրուկ աճել տեղական բանկի կողմից դրանց մասնակի տեղաբաշխումը կազմակերպելուց հետո (4-ից մինչև 23 ցենտ մի բաժնետոմսի համար), որը նախկինում հրաժարվում էր ֆինանսավորել գրասենյակի նախագծերը։ Ընկերության հանդեպ հետաքրքրություն է ցուցաբերում Ուոլ Սթրիթ յան «Brown/Thomas» բանկը և առաջարկում է ռազմավարական համագործակցություն։ Ուելսը դեմ էր այդ համագործակցությանը, իսկ Մայքը բանկային աշխատողներին առաջարկում է իրենց հետ մեկնել Ինդոնեզիա։
Քենին սկսում է ամբողջ օրը անցկացնել խնջույքներում, մինչ Քեյը վախենում է, որ Քենիի նոր ծանոթները դավադրություն կարող են կազմակերպել։ Արդյունքում, նա վիճում է Քենիի հետ, այնուհետև լքում նրան՝ բանկի աշխատակցուհի Ռեյչել Հիլլի հետ Քենիի սիրախաղի պատճառով։
«Newport holdings» խոշոր ոսկու արդյունաբերական ընկերության սեփականատեր Մարկ Հենքոքը ցանկություն է հայտնում գնել ընկերությունը՝ մեծամասնական բաժնեմասի համար վճարելով 300 միլիոն դոլար։ Բայց Քենին հրաժարվում է գործարքից, քանի որ այդ դեպքում ընկերության անունից կհեռացվեր նրա ազգանունը։
Հաջորդ օրը Մայքը հաղորդում է, որ Ինդոնեզիայի իշխանությունները ազգայնացրել են ոսկու երակը։ Այդ ամենի հետևում Մարկ Հենքոքն է, որի տնօրենների խորհրդում ԱՄՆ-ի նախկին նախագահն է, որն էլ իր հերթին մտերիմ է Ինդոնեզիայի նախագահ Սուհարտոյի հետ։ Դրանից հետո ընկերության բաժնետոմսերի արժեքը ընկնում է, և այն հեռացնում են բորսայի ցուցակից։ Մայքը իր զուգընկերոջը մխիթարելու համար խոստովանում է, որ ինքը երջանիկ պատահականությամբ պղնձի հանքավայր է հայտնաբերել բոքսիտ ների որոնման արշավի ընթացքում։
Քենին ճնշված է և իրեն պարտված է համարում, բայց Ակոստան ժամանում է ԱՄՆ և հանքավայրի վերադարձման ծրագիր է առաջարկում։ Նրանք ընկերանում են Ինդոնեզիայի նախագահի որդու հետ, ինչը հաջողվում է այն բանից հետո, երբ Քեննին իր կամքի ուժը ցուցադրելու համար շոյում է ինդոնեզացու ընտելացված վագրին։ Ոսկու երակի աշխատանքները վերսկսվում են, ընկերությունը, որը 85 տոկոսով պատկանում է միապետի որդուն, իսկ 15 տոկոսով՝ «Washoe»-ին, գնահատվում է 30 միլիարդ դոլար։ Քեննին որոշում է վերադառնալ Քեյի մոտ, բայց տեսնելով նրա սիրախաղը նոր աշխատավայրի գործընկերոջ հետ,չի ցանկանում դա։
Երկրաբանահետախուզական ազգային ասոցիացիան նրան պարգևատրում է «Ոսկե բրիչով»։ Նրա հանդիսավոր ելույթի ընթացքում Ակոստան դուրս է գալիս դահլիճից։
Հաջորդ օրը Քենին գրասենյակ տանող ճանապարհին հանդիպում է մոլեգնած ամբոխին։ Պարզվում է, որ անկախ հետաքննությունը չի հաստատել երակում ոսկու առկայությունը։ Մայքը պարզապես երակից նմուշներ է կեղծել աղակալման միջոցով, իսկ նրա հայտնաբերած ոսկին գետային է եղել (այն ստացել է տեղի բնակչությունից՝ ջրի մաքրման սարքավորումների դիմաց)։ Այս ամբողջ ընթացքում Ակոստան օֆշորների օգնությամբ վաճառել է ընկերության բաժնետոմսերից՝ վաստակելով 164 միլիոն դոլար։
1988 թվականի հոկտեմբերի 17-ին ՀԴԲ-ն Քենիին հարցաքննում է իր հյուրանոցի համարում, որի համար նա այլևս չէր կարողանում վճարել։ Ուժայինները հավատում են նրա վարկածին և պատմում են Ակոստայի ճակատագրի մասին։ Ինդոնեզիայի իշխանությունները ձերբակալել էին նրան։ Նրանց կողմից անցկացված ոսկու առկայության վերաբերյալ գրունտի վերլուծություններից հետո ուղղաթիռից դուրս է թռել՝ 300 մետր բարձրությունից։ Զինվորները հայտնաբերել են նրա դիակը։ Դիակի դեմքն ու ձեռքերը կերել էին վայրի խոզերը, ինչի պատճառով Մայքի մահը չէր կարելի ապացուցել 100 տոկոս ճշգրտությամբ (դիահերձման արդյունքները գաղտնի են պահվում, դիակը դիակիզվել է)։
Միևնույն ժամանակ, Սուհարտայի որդին հասցրել է ազատվել ընկերության բաժնետոմսերից մինչ ընկերության փլուզումը։ Գործակալները հետաքրքրվում են Քենիից, թե արդյոք նա տեղյակ է եղել կեղծիքների մասին և արդյոք ինքը չի մասնակցել խարդախությանը։ Բացասական պատասխաններից հետո նրանք հեռանում են։ Գործակալ Փոլ Ջենինգսը հիշեցնում է, որ գերատեսչությունը հետևելու է նրան և նրա ֆինանսական ակտիվությանը։
Քենին վերադառնում է Քեյի տուն, ներողություն է խնդրում նրանից և ստանում է իր վերջին հանդիպումից հետո կուտակված նամակները։ Նա բացում է ծրարներից մեկը և այնտեղ անձեռոցիկներ է գտնում, որի վրա նա և Մայքը պայմանագիր են կնքել։ Այդ փաստաթղթի տակ գտնում է Ջիբրալթար ի Առաջին բանկից 82 միլիոն դոլարի ավանդային չեկ։
Արտադրություն
2011 թվականի ապրիլի 12-ին «Սյեր-Մադրեի գանձերը» երիզի հեղինակներ Պատրիկ Մեսսեթը և Ջոն Զինմանը ներկայացրել են գանձերի որոնման մասին «Gold» ֆիլմի սինոփսիսը։ Հետագայում նրանց գաղափարը զարգացրել է Պոլ Հագիս ը, որը ֆիլմի սցենարը ցույց է տվել  Մայքլ Մանին ։ Մանը հավանել է սցենարը և դարձել է այդ ֆիլմի ռեժիսորն ու պրոդյուսերը։ Արտադրության վաղ փուլերում որպես գլխավոր դերի հավակնորդ դիտարկել  են Քրիստիան Բեյլ ին ։
2012 թվականի մարտին Մանը լքել է նախագիծը, քանի որ սկսել էր «Կիբեր» ֆիլմի աշխատանքները ։ 2012 թվականի հոկտեմբերի 17-ին ծրագրին միացել է «Black Bear Pictures» ստուդիան, որը մտադիր էր ֆինանսավորել ֆիլմը ։ Այդ պահին ֆիլմի պրոդյուսերներն էին «Black Bear Pictures» ստուդիայի ներկայացուցիչներ Թեդի Շվարցմանը և Բեն Սթիլմանը, «Hwy61» ընկերության անդամներ Հագիսը և Նոզիկը, ինչպես նաև Մեսեթը և Զինմանը ։ Սցենարը մշակվել է, ֆիլմի հիմքում դրվել են 1993 թվականին կատարված դեպքերը՝ Bre-X ընկերության սկանդալը և Ինդոնեզիայի ոսկու երակների պատմությունը ։
2013 թվականի մայիսի 16-ին հայտարարվել է, որ ֆիլմի ռեժիսոր Մանին կփոխարինի Սփայք Լին ։ 2014 թվականի օգոստոսի 22-ին հայտարարվել է, որ գլխավոր դերը կկատարի Մեթյու Մակքոնահին ։
2015 թվականի մարտի 18-ին դերասանական կազմին է միացել Էդգար Ռամիրեսը, որը կատարել է երկրաբան Մայքլ Ակոստի դերը ։ 2015 թվականի մարտի 30-ին «The Weinstein Company» ընկերությունը 15 միլիոն դոլարով գնել է ԱՄՆ-ում ֆիլմը տարածելու թույլտվությունը (իսկ երիզը թողարկվելու էր «TWC-Dimension» ընկերության միջոցով) ։
2015 թվականի մայիսի 15-ին Միշել Ուիլյամս ը ստանձնել է Մակքոնահի կնոջ դերը ։ 2015 թվականի հունիսի 12-ին Թիմոթի Սայմոնսը հաստատվել է Ուոլ Սթրիթի բանկիրի դերում, որը գնահատում է գլխավոր հերոսների արշավի պոտենցիալ արժեքը ։ 2015 թվականի օգոստոսի 28-ին հայտարարվել է, որ Միշել Ուիլյամսի փոխարեն ֆիլմի գլխավոր կանացի կերպարի՝ Քեյի դերը խաղալու է Բրայս Հովարդը ։
Դրամարկղային հավաքներ
Կանադա յում և ԱՄՆ-ում «Ոսկու»-ին վարձույթի արդյունքում ստացվել է 7,2 միլիոն դոլար, իսկ այլ երկրներում՝ 7,6  միլիոն դոլար, ընդհանուր՝ 14,8 միլիոն դոլար։
Կինոնկարը Կանադայում և ԱՄՆ-ում նույն շաբաթում ցուցադրվել է «Չարի օթևանը. Վերջին գլուխը» և «Շնային կյանք» ֆիլմերի հետ։
Կանխատեսվում էր, որ «Ոսկի» ֆիլմը, ցուցադրվելով 2 166 կինոթատրոններում, կհավաքի 3 միլիոն դոլար ։ Սակայն «Ոսկուն» հաջողվել է հավաքել 3,5 միլիոն դոլար՝ մեկնարկելով տասներորդ տեղից ։ Երկրորդ շաբաթում վարձույթի վճարները նվազել են 60 տոկոսով՝ կազմելով 1,4 մլն դոլար (14-րդ տեղ ):
Քննադատություն
«Rotten Tomatoes» գրախոսությունների ագրեգատորի կայքում ֆիլմի վարկանիշը 42% է կազմել (172 գրախոսությունների հիման վրա), միջին գնահատականը 10-ից 5,2 միավոր ։ Քննադատական կոնսենսուսը Մակքոնահիի խաղը համարել է ֆիլմի միակ առավելությունը։